4. napirend

**E l ő t e r j e s z t é s**

Köveskál Község Önkormányzata Képviselő-testületének

2019. május 17-i nyilvános ülésére.

Tárgy: Jelentés az Önkormányzatot érintő 2018. évi ellenőrzésekről

Előterjesztő: Dr. Varró Gábor polgármester

Előkészítette: Molnárné Szalai Valéria pénzügyi ügyintéző

 jogszabállyal nem ellentétes

 Tóthné Titz Éva

**Tisztelt Képviselő-testület!**

A zárszámadás keretében számot kell adni az előző évben az önkormányzatnál végzett ellenőrzésekről, illetve az ellenőrzések során feltárt esetleges hiányosságok pótlásáról, a tett intézkedésekről. Ezen törvényi előírásnak teszünk eleget az előterjesztés benyújtásával.

2018. évben az alábbi ellenőrzések voltak Köveskál Község Önkormányzatánál:

**I.** A Magyar Államkincstár Veszprém Megyei Igazgatósága hatósági ellenőrzésének tárgya Köveskál Község Önkormányzata által 2017. évben igénybe vett, a központi költségvetés IX. fejezetéből származó támogatások elszámolása megalapozottságának hatósági ellenőrzése.

Az ellenőrzés megállapítása szerint az önkormányzat 2017. évi elszámolása esetében a dokumentum alapú felülvizsgálat elszámolt támogatások (jogcímek) teljes körére megvalósult. Az Igazgatóság az önkormányzat 2017. évi elszámolását javítás nélkül elfogadta és a felülvizsgálatot lezárta.

**II.** A 2018. évi ellenőrzési ütemtervben elfogadottak alapján az Önkormányzatnál szabályszerűségi ellenőrzés történt, az ellenőrzési programban meghatározottak alapján. Az ellenőrzést Kövessiné Müller Katalin belső ellenőr végezte. Az ellenőrzés tárgya 2017. évre vonatkozóan Pénzbeli ellátások ellenőrzése.

 Az ellenőrzés célja annak vizsgálata, hogy az Önkormányzatnál szociális rászorultságtól függő pénzbeli ellátások megállapításának, bizonylatolásának rendje szabályozott-e, a gyakorlati alkalmazás megfelel-e az előírásoknak. Az ellenőrzés során eltérést, hiányosságot nem tapasztaltak. Az ellenőrzés tapasztalatai alapján javaslatot nem tesz. Az ellenőrzött támogatások a szabályozásnak megfelelően zajlottak le.

Köveskál Község Önkormányzata 2018. évről készült belső ellenőrzési jelentése az előterjesztés mellékletét képezi.

Kérem a tisztelt Képviselő-testületet, az előterjesztést elfogadni szíveskedjenek.

**Határozati javaslat:**

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2019. (V.…) HATÁROZATA**

**a 2018. évben végzett ellenőrzésekről szóló jelentésről**

Köveskál Község Önkormányzat Képviselő-testülete a 2018. évben Köveskál Önkormányzatánál végzett ellenőrzésekről szóló jelentést tudomásul veszi, és elfogadja azt.

Köveskál, 2019. május 8.

 Dr. Varró Gábor

 polgármester